|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/576** |
|  | **(protokols Nr.17 ;53.p.)** |

**Par kustamās mantas – apkures katla (CLASSIC SEG BIO 100 PLATINUM) atsavināšanu un pirmās izsoles rīkošanu, noteikumu un sākumcenas apstiprināšanu**

Gulbenes novada pašvaldībā saņemts **Gulbenes novada Lejasciema pagasta pārvaldes,**  reģistrācijas numurs 40900015465, juridiskā adrese: Rīgas iela 11A, Lejasciems, Lejasciema pagasts, Gulbenes novads, LV-4412, 2024.gada 20.augusta iesniegums Nr. LJ/4.3/24/31 (dokumentu vadības sistēmā reģistrēts ar Nr. GND/4.18/24/2807-G), kurā izteikts lūgums nodot pašvaldības kustamo mantu – granulu apkures katlu (CLASSIC SEG BIO 100) (turpmāk – Kustamā manta), kas izgatavots 2015.gada 25.jūnijā, atsavināšanai, sakarā ar ēku (būvju) īpašuma “Sinoles nams”, Sinolē, Lejasciema pagastā, Gulbenes novadā, kadastra numurs 5064 516 0029, kas sastāv no ēkas (būves) - klubs – kantoris ar kadastra apzīmējumu 50640160010001 (turpmāk – Nekustamais īpašums), atsavināšanu. Iesniegumā Gulbenes novada Lejasciema pagasta pārvalde norāda, ka veikusi izvērtējumu un secinājusi, ka pagasta pārvaldei nav nepieciešams šāda veida apkures katls pašvaldības ēku apkures nodrošināšanai, un, pamatojoties uz iepriekš minēto, pagasta pārvalde lūdz apkures katlu nodot atsavināšanai.

Apkures katla (CLASSIC SEG BIO 100 PLATINUM) modelis - G10086ZP, rūpnīcas numurs: 18300; izgatavošanas datums: 25.06.2015., izgatavotājs: Metal - Fach; jauda: 100 kW, jaudas diapazons: 30 – 100 kW; kurināmais - koksnes granulas. Apkures katls ir demontēts un netiek ekspluatēts, tā tehniskais stāvoklis ir vidējs / apmierinošs.

Gulbenes novada pašvaldības pamatlīdzekļu kartītē Nr. 004602, inventāra Nr. PLE000910, granulu apkures katla atlikusī bilances vērtība uz 2024.gada 31.augustu ir 2808,85 EUR (divi tūkstoši astoņi simti astoņi *euro* 85 *centi*).

Atbilstoši sertificēta vērtētāja – sabiedrības ar ierobežotu atbildību “DZIETI”, reģistrācijas Nr.42403010964, juridiskā adrese: Zemnieku iela 5, Rēzekne, LV–4601, sastādītajai atskaitei (saņemta 2024.gada 23.augustā un reģistrēta ar Nr. GND/4.18/24/2852-D) par kustamās mantas – apkures katla novērtēšanu, saskaņā ar 2024.gada 22.augusta slēdzienu Reģ. Nr. KM – 24/88, objekta tirgus vērtība ir 4540 EUR (četri tūkstoši pieci simti četrdesmit *euro*).

Kustamā manta – apkures katls, pirms nekustamā īpašuma atsavināšanas Egonam Uiskam, personas kods 260466-12578, deklarētā dzīvesvieta “Baroni”, Sinole, Lejasciema pagasts, Gulbenes novads, LV-4412, kurš ir nekustamā īpašuma Lejasciema pagastā ar nosaukumu “Kurmi-4”, kadastra numurs 5064 016 0011, kas sastāv no zemes vienības ar kadastra apzīmējumu 50640160010, īpašnieks, tika demontēts.

Publiskas personas mantas atsavināšanas likuma 37.panta pirmās daļas 4.punktā noteikts, ka pārdot publiskas personas mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants).

Saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, kas nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.

Nekustamo īpašumu varēja nodot atsavināšanai par brīvu cenu personai, uz kurai piederošā nekustamā īpašuma sastāvā esošās zemes vienības atrodas būve, proti, konkrētai personai - nekustamā īpašuma Lejasciema pagastā ar nosaukumu “Kurmi-4”, kadastra numurs 5064 016 0011, īpašniekam - Egonam Uiskam, personas kods 260466-12578, deklarētā dzīvesvieta “Baroni”, Sinole, Lejasciema pagasts, Gulbenes novads, LV-4412.

Saskaņā ar Publiskas personas mantas atsavināšanas likuma 3.panta pirmās daļas 1.punktu publiskas personas nekustamo un kustamo mantu var atsavināt, pārdodot izsolē, tai skaitā izsolē ar pretendentu atlasi, savukārt, šā panta otrajā daļā noteikts, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 9.panta trešajā daļā noteikts, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta. Savukārt, šā likuma 10.panta pirmajā daļā noteikts, ka izsoles noteikumus apstiprina šā likuma 9.pantā minētā institūcija. Nekustamā īpašuma izsoles noteikumos var iekļaut tikai likumā un Ministru kabineta, atvasinātas publiskas personas lēmējinstitūcijas vai šā likuma 5. pantā minētās institūcijas (amatpersonas) lēmumā paredzētos nosacījumus; savukārt saskaņā ar šā panta otro daļu izsoli rīko tās institūcijas izveidota izsoles komisija (turpmāk – izsoles rīkotājs), kura organizē mantas atsavināšanu (9.pants).

Atbilstoši Publiskas personas mantas atsavināšanas likuma 15. pantam izsole var būt mutiska, rakstiska, jaukta (mutiska un rakstiska) vai elektroniska. Izsole var būt ar augšupejošu vai lejupejošu soli.

Atsaucoties uz iepriekš minēto, kustamo mantu pēc demontāžas, atsavinot pārdodot izsolē, netiktu ierobežots kustamās mantas pircēju loks, t.i., uz kustamās mantas izsoli pieteikties varētu jebkurš interesents, tādējādi iegūstot iespējami augstāku cenu par to.

Pamatojoties uz Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt kārtību, kādā veicami darījumi ar pašvaldības kustamo mantu. Savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Publiskas personas mantas atsavināšanas likuma 6.panta otrajā daļā noteikts, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija. Šā panta trešajā daļā noteikts, ka lēmumā par atsavināšanu norāda atsavināšanas veidu.

Ņemot vērā Gulbenes novada pašvaldības īpašuma novērtēšanas un izsoļu komisijas 2024.gada 26.augusta sēdes lēmumu “Par kustamās mantas – apkures katla pirmās izsoles sākumcenas noteikšanu”, protokols Nr. GND/2.7.2/24/23 (3.§), pamatojoties uz Pašvaldību likuma 10.panta pirmās daļas 17. un 21.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 6.panta otro un trešo daļu, 9.panta trešo daļu, 10.panta pirmo daļu, 15. pantu, 37.panta pirmās daļas 4.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, atklāti balsojot: ar 13 balsīm “Par” (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Mudīte Motivāne, Normunds Audzišs, Normunds Mazūrs), “Pret” – 1 (Intars Liepiņš), “Atturas” –1 ( Lāma Gabdulļina) , “Nepiedalās” –nav , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo kustamo mantu - apkures katlu (CLASSIC SEG BIO 100 PLATINUM), atklātā mutiskā izsolē ar augšupejošu soli.
2. RĪKOT Gulbenes novada pašvaldības īpašumā esošās kustamās mantas - apkures katla (CLASSIC SEG BIO 100 PLATINUM) pirmo mutisko izsoli ar augšupejošu soli.
3. APSTIPRINĀT šā lēmuma 1.punktā minētās kustamās mantas nosacīto cenu (pirmās izsoles sākumcenu) 4540 EUR (četri tūkstoši pieci simti četrdesmit *euro*).
4. APSTIPRINĀT šā lēmuma 1.punktā minētās kustamās mantas pirmās izsoles noteikumus (1.pielikums), kas ir šī lēmuma neatņemama sastāvdaļa.
5. UZDOT Gulbenes novada pašvaldības īpašuma novērtēšanas un izsoļu komisijai rīkot šā lēmuma 1.punktā minētās kustamās mantas pirmo izsoli.
6. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A. Caunītis

Pielikums 26.09.2024. Gulbenes novada pašvaldības domes lēmumam Nr. GND/2024/576

**GULBENES NOVADA PAŠVALDĪBAS KUSTAMĀS MANTAS –**

**apkures katla (CLASSIC SEG BIO 100 PLATINUM)**

**PIRMĀS IZSOLES NOTEIKUMI**

**1. Vispārīgie noteikumi**

1.1. Šie noteikumi nosaka kārtību, kādā tiek rīkota pirmā mutiskā atklātā izsole ar augšupejošu soli Gulbenes novada pašvaldības īpašumā esošās kustamās mantas – apkures katla (CLASSIC SEG BIO 100 PLATINUM) (turpmāk – Objekts) pircēja noteikšanai.

1.2. Izsole notiek ievērojot Pašvaldību likumu, Publiskas personas mantas atsavināšanas likumu un šos izsoles noteikumus.

1.3. Objekta izsoli rīko Gulbenes novada pašvaldības domes izveidotā Gulbenes novada pašvaldības īpašuma novērtēšanas un izsoļu komisija (turpmāk – Izsoles komisija).

1.4. Ziņas par izsolē atsavināmo Objektu:

1.4.1. Gulbenes novada pašvaldības īpašumā esošā kustamā manta – apkures katls (CLASSIC SEG BIO 100 PLATINUM), katla modelis G10086ZP, rūpnīcas numurs 18300; izgatavošanas datums: 25.06.2015., izgatavotājs: Metal - Fach; jauda: 100 kW, jaudas diapazons: 30 – 100 kW; kurināmais - koksnes granulas. Apkures katls ir pilnā komplektācijā (ar granulu bunkuru) darba stāvoklī. Faktiskā ekspluatācija tika uzsākta 2017.gadā. Apkures katls ir demontēts, šobrīd netiek ekspluatēts, tā tehniskais stāvoklis ir vidējs / apmierinošs.

1.4.2. Pirmpirkuma tiesību uz Objekta iegādi nav.

1.5. Lēmumu par atkārtotu izsoli vai Objekta atsavināšanas procesa pārtraukšanu pieņem Gulbenes novada pašvaldības dome.

1.6. Sludinājums par Objekta atsavināšanu izsolē tiek publicēts Gulbenes novada pašvaldības bezmaksas izdevumā “Gulbenes novada ziņas”, Gulbenes novada pašvaldības tīmekļa vietnē [www.gulbene.lv](http://www.gulbene.lv) un Latvijas Republikas oficiālajā izdevumā “Latvijas Vēstnesis”.

1.7. Ar izsoles noteikumiem var iepazīties Gulbenes novada pašvaldības tīmekļa vietnē [www.gulbene.lv](http://www.gulbene.lv).

1.8. Izsoles pretendentam pirms reģistrācijas izsolei ir tiesības iepazīties ar Objektu, tā tehniskajiem rādītājiem – dokumentiem, kuri raksturo Objektu un ir pašvaldības rīcībā, iepriekš sazinoties e-pastā: [dome@gulbene.lv](mailto:dome@gulbene.lv), pa tālruni 64474919 (Gulbenes novada Centrālās pārvaldes Īpašumu pārraudzības nodaļas vecākā zemes lietu speciāliste L.Bašķere).

**2. Izsoles veids, maksājumi un samaksas kārtība**

2.1. Objekta atsavināšanas veids ir mutiska atklāta izsole ar augšupejošu soli.

2.2. Maksāšanas līdzekļi – 100% *euro*.

2.3. Objekta izsoles sākumcena (nosacītā cena) ir 4540 EUR (četri tūkstoši pieci simti četrdesmit *euro*).

2.4. Objekta nodrošinājums tiek noteikts 10% apmērā no izsoles nosacītās cenas, t.i., 454 EUR (četri simti piecdesmit četri *euro*). Tas iemaksājams pirms pieteikuma iesniegšanas, bezskaidras naudas norēķinu veidā, Gulbenes novada pašvaldības, reģistrācijas Nr.90009116327, kontā Nr.LV81UNLA0050019845884, AS “SEB banka”, norādot maksājuma mērķī “Kustamās mantas – apkures katla (CLASSIC SEG BIO 100 PLATINUM) izsoles nodrošinājums”. Nodrošinājums uzskatāms par iesniegtu, ja attiecīgā naudas summa ir saņemta norādītajā bankas kontā.

2.5. Objekta izsoles solis noteikts 227 EUR (divi simti divdesmit septiņi *euro*).

2.6. Nosolītā augstākā summa, atrēķinot naudā iemaksāto nodrošinājumu, jāsamaksā par Objektu vienas nedēļas laikā no izsoles dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka”, ar atzīmi “Kustamās mantas – apkures katla (CLASSIC SEG BIO 100 PLATINUM) pirkuma maksa”.

1. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kurai ir tiesības, saskaņā ar spēkā esošajiem normatīvajiem aktiem, iegūt savā īpašumā Objektu, kura līdz reģistrācijas brīdim ir iemaksājusi šo noteikumu 2.4.punktā noteikto nodrošinājumu, izsoles noteikumos noteiktajā termiņā iesniegusi pieteikumu dalībai izsolē un izpildījusi visus izsoles priekšnoteikumus, un kurai nav Valsts ieņēmuma dienesta administrēto nodokļu (nodevu) parādu Latvijas Republikā vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Gulbenes novada pašvaldību.
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   3. Izsoles komisijas locekļi nevar būt Objekta pircēji, kā arī nevar pirkt Objektu citu personu uzdevumā.
2. **Izsoles pretendentu reģistrācija Izsoļu dalībnieku reģistrā**
   1. Izsoles komisija, saņemot pieteikumu par piedalīšanos izsolē, sastāda izsoles dalībnieku sarakstu, kurā fiksē izsoles pretendentus pieteikumu iesniegšanas secībā.
   2. Pieteikums par piedalīšanos izsolē kopā ar izsoles noteikumos nosauktajiem dokumentiem iesniedzams personīgi Gulbenes novada valsts un pašvaldības vienotajā klientu apkalpošanas centrā vai nosūtot pa pastu ar norādi “Pieteikums kustamās mantas izsolei” (Gulbenes novada Centrālā pārvalde, Ābeļu iela 2, Gulbene, Gulbenes novads, LV – 4401), vai elektroniski uz e-pasta adresi: [dome@gulbene.lv](mailto:dome@gulbene.lv), līdz **2024.gada 15.oktobra plkst.15.00**.
   3. Lai reģistrētos par izsoles dalībnieku izsoles noteikumos noteiktajā termiņā jāiesniedz:
      1. Fiziskai persona:
         1. pieteikums dalībai izsolē, kurā jānorāda: vārds, uzvārds, personas kods vai dzimšanas datums (personai, kurai nav piešķirts personas kods), kontaktadrese, personas papildu kontaktinformācija – elektroniskā pasta adrese un tālruņa numurs (ja tāds ir);
         2. notariāli apliecināta pilnvara, ar ko dots pilnvarojums iesniegt pieteikumu dalībai izsolē un pārstāvībai izsolē (ja fizisko personu izsolē pārstāv cita fiziska persona);
         3. maksājuma uzdevums par nodrošinājuma naudas samaksu.

Pirms pretendenta reģistrēšanas izsoles dalībnieku sarakstā Izsoles komisija attiecībā uz fizisku personu pārbaudīs informāciju par tās Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

* + 1. juridiskai personai:
       1. pieteikums dalībai izsolē, kurā jānorāda: nosaukums, reģistrācijas numurs, juridiskā adrese, papildu kontaktinformācija – elektroniskā pasta adrese un tālruņa numurs (ja tāds ir), solītāja pārstāvja vārds, uzvārds;
       2. pilnvaru pārstāvēt juridisko personu izsolē un ja nepieciešams noslēgt pirkuma pārdevuma līgumu (ja juridisku personu pārstāv pilnvarotais pārstāvis);
       3. maksājuma uzdevums par nodrošinājuma naudas samaksu.

Pirms pretendenta reģistrēšanas izsoles dalībnieku sarakstā Izsoles komisija attiecībā uz juridisku personu pārbaudīs informāciju:

* par attiecīgo juridisko personu, tās pārvaldes institūciju (amatpersonu) kompetences apjomu, iegūstot izziņu Latvijas Republikas Uzņēmumu reģistra datubāzē. Faktu, ka informācija iegūta minētajā datubāzē, apliecina izdruka no šīs datubāzes;
* par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.
  1. Izsoles pretendents netiek reģistrēts izsoles dalībnieku reģistrā, ja:
     1. nav vēl iestājies vai ir jau beidzies pretendentu reģistrācijas termiņš;
     2. ja nav iesniegti šo noteikumu 4.3.1.punktā vai 4.3.2.punktā norādītie dokumenti;
     3. iesniegtajos dokumentos norādītas nepatiesas ziņas;
     4. konstatēts, ka pretendentam ir izsoles noteikumu 3.1.punktā minētās parādsaistības;
     5. Gulbenes novada pašvaldības norādītajā bankas kontā nav saņemta nodrošinājuma nauda.
  2. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

1. **Izsoles norise**
   1. Izsole notiks **2024.gada 17.oktobrī plkst.11:00** Gulbenes novada Centrālās pārvaldes ēkā, Ābeļu ielā 2, Gulbenē, Gulbenes novadā, 3.stāva zālē.
   2. Pirms izsoles uzsākšanas, Izsoles komisija pārliecinās par solītāju ierašanos pēc iepriekš sastādītā izsoles dalībnieku saraksta, pēc pases vai personas apliecības pārbaudot izsoles dalībnieka vai tā pilnvarotās personas personību.
   3. Ja kāds izsoles dalībnieks, kurš iekļauts dalībnieku sarakstā, uz izsoles sākuma brīdi nav ieradies izsoles vietā, par to izdarāma atzīme izsoles dalībnieku sarakstā un viņš izslēdzams no tā. Šajā gadījumā iemaksātā nodrošinājuma nauda netiek atmaksāta.
   4. Pirms izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.
   5. Izsoles vadītājs atklāj izsoli, raksturo izsolāmo mantu, paziņo izsoles sākumcenu, izsoles soli un informē par solīšanas kārtību.
   6. Izsoles dalībnieki savu piekrišanu iegādāties izsoles Objektu apliecina mutvārdos un rakstiski, parakstoties izsoles dalībnieku sarakstā par katru nosolīto soli. Tas tiek fiksēts izsoles gaitas protokolā.
   7. Ja izsoles dalībnieku sarakstā tiek reģistrēts viens izsoles dalībnieks, notiek solīšana un izsolāmo mantu piedāvā pirkt vienīgajam izsoles dalībniekam par cenu, kuru veido izsoles sākumcena, kas paaugstināta par vienu izsoles soli. Ja izsoles dalībnieks nosola izsolāmo mantu par šajā punktā norādīto cenu, izsoles dalībnieks tiek uzskatīts par izsoles uzvarētāju. Ja izsoles vienīgais dalībnieks solījumu neveic, tiek uzskatīts, ka viņš izsolē nepiedalās un izsoles nodrošinājums viņam netiek atmaksāts.
   8. Ja izsoles dalībnieku sarakstā reģistrēti divi vai vairāki izsoles dalībnieki, solīšana sākas ar izsoles vadītāja nosaukto cenu, kuru veido izsoles sākumcena, kas paaugstināta par vienu izsoles soli. Solīšana notiek pa vienam izsoles solim, kas noteikts šo noteikumu 2.5.punktā.
   9. Ja kāds izsoles dalībnieks atsakās no turpmākās solīšanas, viņa pēdējā solītā cena tiek apstiprināta ar izsoles dalībnieka parakstu izsoles dalībnieku sarakstā. Šajā gadījumā izsoles dalībniekam tiek atmaksāta iemaksātā nodrošinājuma nauda.
   10. Izsole ar augšupejošu soli turpinās, līdz kāds no tās dalībniekiem nosola visaugstāko cenu. Šajā gadījumā izsole tiek izsludināta par pabeigtu.
   11. Ja izsolē piedalās divi vai vairāki dalībnieki un neviens no viņiem nav pārsolījis izsoles sākumcenu vai arī cenu, kas izveidojusies palielinot izsoles sākumcenu, izsole atzīstama par nenotikušu, bet iemaksātā nodrošinājuma nauda netiek atmaksāta izsoles dalībniekiem. Šādā gadījumā rīkojama atkārtota izsole.
   12. Atkārtotas izsoles gadījumā Gulbenes novada pašvaldības dome ar atsevišķu lēmumu nosaka atkārtotās izsoles Objekta sākumcenu, to samazinot ne vairāk kā par 20% no nosacītās cenas vai atstājot negrozītu, vai ierosinot noteikt citu Publiskas personas mantas atsavināšanas likumā paredzēto atsavināšanas veidu.
2. **Izsoles rezultātu apstiprināšana un pirkuma līguma noslēgšana**
   1. Izsoles komisija apstiprina izsoles protokolu septiņu dienu laikā pēc izsoles.
   2. Izsoles dalībniekam par Objektu nosolītā augstākā cena, atrēķinot naudā iemaksāto nodrošinājumu, jāsamaksā vienas nedēļas laikā no izsoles dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka” ar atzīmi “Kustamās mantas – apkures katla (CLASSIC SEG BIO 100 PLATINUM) pirkuma maksa”.
   3. Ja Objektu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto Objektu. Izsoles nodrošinājums attiecīgajam dalībniekam netiek atmaksāts.
   4. Ja nosolītājs noteiktajā termiņā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par Objekta pirkšanu par paša nosolīto augstāko cenu.
   5. Ja izsoles dalībnieks, kurš nosolījis nākamo augstāko cenu, noteiktajā termiņā paziņo pašvaldībai par Objekta pirkšanu, kā arī ir veicis noteikumu 2.6.punktā noteikto pirkuma maksājumu, izsoles rīkotājs atzīst par izsoles uzvarētāju jauno izsoles uzvarētāju un uzaicina viņu noslēgt Objekta pirkuma līgumu.
   6. Ja noteikumu 6.5.punktā noteiktais izsoles dalībnieks no Objekta pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   7. Gulbenes novada pašvaldības dome izsoles rezultātus apstiprina ne vēlāk kā trīsdesmit dienu laikā pēc 6.2. vai 6.5.punktā paredzēto maksājumu nokārtošanas.
   8. Gulbenes novada pašvaldība trīsdesmit dienu laikā pēc izsoles rezultātu apstiprināšanas noslēdz ar izsoles uzvarētāju pirkuma līgumu.
   9. Pēc pirkuma līguma parakstīšanas visa dokumentācija, kas saistīta ar Gulbenes novada pašvaldības kustamo mantu, tiek nodota ieguvējam, sastādot par to nodošanas – pieņemšanas aktu.
3. **Nenotikusi izsole**
   1. Objekta izsole uzskatāma par nenotikušu:
      1. ja uz izsoli nav reģistrēts neviens izsoles dalībnieks;
      2. ja neviens izsoles dalībnieks nav pārsolījis izsoles sākumcenu;
      3. ja vienīgais izsoles dalībnieks, kurš nosolījis izsolāmo mantu, nav parakstījis izsolāmās mantas pirkuma līgumu;
      4. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
      5. ja izsolāmo mantu nopirkusi persona, kurai nav bijušas tiesības piedalīties izsolē.
4. **Izsoles rezultātu apstrīdēšana**
   1. Izsoles rezultātus var apstrīdēt Gulbenes novada pašvaldības domē 5 (piecu) darba dienu laikā pēc tam, kad Izsoles komisija ir apstiprinājusi izsoles protokolu.

**9. Citi noteikumi**

9.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

9.2. Izsoles pretendenti piekrīt, ka Izsoles komisija veic personas datu apstrādi, pārbaudot sniegto ziņu patiesumu.

9.3. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Gulbenes novada pašvaldības domes priekšsēdētājs A.Caunītis